b'\n_START_ARTICLE_\nMa\xc5\xbeeiki\xc5\xb3 jaun\xc5\xb3j\xc5\xb3 gamtinink\xc5\xb3 stotis\n_START_PARAGRAPH_\nMa\xc5\xbeeiki\xc5\xb3 jaun\xc5\xb3j\xc5\xb3 gamtinink\xc5\xb3 stotis (JGS) \xe2\x80\x93 papildomojo ugdymo \xc4\xafstaiga Ma\xc5\xbeeikiuose, vienintel\xc4\x97 tokio pob\xc5\xabd\xc5\xbeio ugdymo \xc4\xafstaiga Tel\xc5\xa1i\xc5\xb3 apskrityje bei \xc5\xa0iaur\xc4\x97s vakar\xc5\xb3 Lietuvoje._NEWLINE_Pagrindin\xc4\x97s veiklos kryptys \xe2\x80\x93 moksleivi\xc5\xb3 ekologinis ugdymas, aplinkosauga, \xc5\xa1vietimas, aplinkotyra; ekologin\xc4\x97s, menin\xc4\x97s ir sveikos gyvensenos ugdymas, gamtosaugini\xc5\xb3 id\xc4\x97j\xc5\xb3 sklaida, rajonini\xc5\xb3 gamtosaugini\xc5\xb3 rengini\xc5\xb3 organizavimas, kra\xc5\xa1totyros populiarinimas.\n_START_SECTION_\nIstorija\n_START_PARAGRAPH_\n1985 m. lapkri\xc4\x8dio 1 d. buvo \xc4\xafsteigta Ma\xc5\xbeeiki\xc5\xb3 jaun\xc5\xb3j\xc5\xb3 gamtinink\xc5\xb3 stotis. Stoties pastato rekonstrukcijos projekto autorius \xe2\x80\x93 architektas R. \xc5\xa0takonas, statybos darb\xc5\xb3 vykdytojas (tuometin\xc4\x97s) Elektrotechnikos gamyklos Kapitalin\xc4\x97s statybos skyrius._NEWLINE_1986 m. bir\xc5\xbeelio 1 d. oficialiai buvo baigtos JGS statybos, pasira\xc5\xa1ytas j\xc5\xb3 baigimo aktas._NEWLINE_1986 kovo 29 d. JGS direktore buvo paskirta Irena Varnien\xc4\x97, b\xc5\xabreli\xc5\xb3 vadovai mokytojai antraeilininkai (I. Grigali\xc5\xabnien\xc4\x97, E. Ligeikien\xc4\x97, E. \xc5\xbdemgulien\xc4\x97). 1986 m. 8 b\xc5\xabrelius lank\xc4\x97 210 vaik\xc5\xb3._NEWLINE_1986 m. rugpj\xc5\xab\xc4\x8dio 25 d. metodininku prad\xc4\x97jo dirbti Algirdas Vilkas, 1988 m. liepos 1 d. prad\xc4\x97j\xc4\x99s eiti JGS direktoriaus pareigas; v\xc4\x97liau \xc4\xaf JGS veikl\xc4\x85 \xc4\xafsitrauk\xc4\x97 J\xc5\xabrat\xc4\x97 Zaborien\xc4\x97 (metodinink\xc4\x97)._NEWLINE_1988 m. veik\xc4\x97 net 26 b\xc5\xabreliai, juos lank\xc4\x97 net 390 mokini\xc5\xb3, dirbo 19 vadov\xc5\xb3._NEWLINE_2007 m. stotyje dirbo 7 pedagogai.\n_START_SECTION_\nTyrimai, projektai\n_START_PARAGRAPH_\nJGS be aplinkotyrin\xc4\x97s bei aplinkosaugin\xc4\x97s veiklos taip pat \xc5\xa1vie\xc4\x8dia visuomen\xc4\x99. JGS palaiko ry\xc5\xa1ius su Lietuvos aplinkosaugin\xc4\x97mis bei aplinkotyrin\xc4\x97mis organizacijomis, Lietuvos moksl\xc5\xb3 akademija, Zoologijos institutu (nuo 1987 m.)._NEWLINE_1987 m. sausio m\xc4\x97n. buvo surengtas visuomenin\xc4\x97 akcija - reidas \xe2\x80\x9eBaltasis badas\xe2\x80\x9c; jaunieji ornitologai netoli naftos perdirbimo gamyklos \xe2\x80\x9eMa\xc5\xbeeiki\xc5\xb3 nafta\xe2\x80\x9c pad\xc4\x97jo i\xc5\xa1kelti apie 1000 inkil\xc5\xb3, tyr\xc4\x97 aplink\xc4\x85._NEWLINE_1989 m. vasar\xc4\x85 buvo atliekami ornitologiniai tyrimai Ma\xc5\xbeeiki\xc5\xb3 rajono giriose (tyrim\xc4\x85 vykd\xc4\x97 ornitolog\xc5\xb3 b\xc5\xabrelio nariai), tyrimo rezultatai perduoti Vilniaus universiteto GMF Zoologijos katedrai._NEWLINE_JGS bendradarbiauja su LVTGO \xe2\x80\x9eGelb\xc4\x97kit vaikus\xe2\x80\x9c padalinio Vaiko dienos centru, globos namais.'